สวัสดีครับคุณ พอดีผมชอบเจ็บตรงรูปัสสาวะน่ะครับ บางทีหลังช่วยตัวเองหรือตอนปัสสาวะก็จะมีอาการแสบ ตอนโดนสบู่ก็แสบเหมือนกันครับ มันเป็นๆหายๆครับ ไม่รู้ว่าเกิดจากสาเหตุอะไร ปกติผมก็ไม่ได้ช่วยตัวเองแรง เพราะถ้าช่วยตัวเองแรงมันจะเจ็บเลยครับ แต่ผมใช้เวลาในการช่วยตัวเองค่อนข้างนานน่ะครับ เลยอยากทราบว่าเป็นอะไรเหรอครับ
สวัสดีค่ะอาการเจ็บตรงปลายอวัยวะเพศ ตรงบริเวณรูปัสสาวะ ปัสสาวะแล้วแสบนั้น อาจจะเกิดจาก การติดเชื้อในท่อปัสสาวะจากโรคติดต่อทางเพศสัมพันธ์เช่นหนองในแท้ หนองในเทียม โดยอาจมีปัสสาวะเป็นหนองร่วมด้วย สาเหตุอื่นๆเช่น กระเพาะปัสสาวะอักเสบ เกิดจากการกลั้นปัสสาวะไว้นานๆ ทำให้ปัสสาวะที่มีเชื้อคั่งอยู่ในกระเพาะปัสสาวะ แต่เป็นภาวะที่พบน้อยในเพศชาย การมีนิ่วในทางเดินปัสสาวะ อาจมีปัสสาวะเป็นเลือดด้วย หรืออาจจะเป็นแผลถลอกตรงบริเวณหัวอวัยวะเพศชาย หรือเป็นแผลจากการติดโรคติดต่อทางเพศสัมพันธ์เช่น เริม แผลริมอ่อนได้ในเบื้องต้น ควรดื่มน้ำมากๆ ไม่กลั้นปัสสาวะ ใช้น้ำเปล่าสะอาดล้างเบาๆภายนอกได้ ไม่ไปแกะเกาบริเวณที่เป็น และหากจะมีเพศสัมพันธ์ควรใส่ถุงยางอนามัยป้องกันทุกครั้ง แต่ถ้ายังมีแผลหรือเจ็บแสบเวลาปัสสาวะ ควรจะงดการมีเพศสัมพันธ์หรือการทำกิจกรรมทางเพศใดๆไปก่อน ควรไปพบแพทย์ถ้ายังเจ็บมากขึ้นเรื่อยๆ ปัสสาวะแล้วแสบ หรือมีแผลบริเวณอวัยวะเพศชัดเจน